Úradný vestník L 084 , 28/03/1974 S. 0003 - 0007

Fínske špeciálne vydanie: Kapitola 13 Zväzok 3 S. 0222

Grécke špeciálne vydanie: Kapitola 13 Zväzok 2 S. 0202

Švédske špeciálne vydanie: Kapitola 13 Zväzok 3 S. 0222

Španielske špeciálne vydanie: Kapitola 13 Zväzok 3 S. 0178

Portugalské špeciálne vydanie Kapitola 13 Zväzok 3 S. 0178



Smernica Rady zo 4. marca 1974 o aproximácii zákonov členských štátov týkajúcich sa závaží vyššej triedy presnosti od 1 mg do 50 kg (74/148/EHS) RADA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva a najmä na jej článok 100, so zreteľom na návrh Komisie, so zreteľom na stanovisko Zhromaždenia, so zreteľom na stanovisko Hospodárskeho a sociálneho výboru, keďže výroba a postupy pri kontrole závaží vyššej triedy presnosti podliehajú prísnym predpisom, ktoré sú v každej členskej krajine iné, čo spôsobuje brzdenie obchodu s týmito závažiami; keďže je z tohto dôvodu potrebné tieto predpisy navzájom zblížiť; keďže smernica Rady z 26. júla 1971 [1] o aproximácii právnych predpisov členských štátov týkajúcich sa meracích prístrojov a metód metrologickej kontroly stanovila postupy pri typovom schvaľovaní a prvotnom overovaní EHS; keďže je potrebné stanoviť technické požiadavky pre tieto výrobky, aby mohli byť uvedené voľne na trh a do prevádzky, a to po ich overení a opatrení značkou EHS o prvotnom overení závaží vyššej triedy presnosti váženia; keďže treba brať do úvahy návrh medzinárodného doporučenia OIML o závažiach vyššej triedy presnosti z mája 1973, PRIJALA TÚTO SMERNICU: Článok 1 Táto smernica sa vzťahuje na závažia vyššej triedy presnosti, ktorých nominálna hmotnosť je 1 mg alebo viac a menšia alebo rovná 50 kg. Táto smernica sa nevzťahuje na metrické karátové závažia alebo na špeciálne závažia, na ktoré sa vzťahujú iné smernice. Článok 2 Závažia, ktoré môžu byť opatrené značkami a symbolmi EHS sú uvedené v prílohe. Podliehajú prvotnému overeniu EHS, ale nie typovému schváleniu. Článok 3 Žiaden členský štát nesmie brániť, obmedzovať alebo zakazovať uvedenie na trh a do používania závaží uvedených v článku 1 a opatrených značkou prvotného overenia EHS. Článok 4 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do osemnástich mesiacov odo dňa jej oznámenia. Ihneď o tom budú informovať Komisiu. 2. Členské štáty zabezpečia, že Komisia bude informovaná o znení hlavných predpisov národného práva, ktoré členské štáty príjmu v oblasti, na ktorú sa vzťahuje táto smernica. Článok 5 Táto smernica je adresovaná členským štátom. V Bruseli 4 marca 1974 Za Radu predseda W. Scheel [1] Ú. v. ES L 202, 26.7.1971, s. 1. -------------------------------------------------- PRÍLOHA 1. Definície 1.1. Závažie Fyzická miera hmotnosti, ktorej konštrukčné a metrologické vlastnosti sú dané tvarom, rozmerom, materiálom, finálnou úpravou, nominálnou hodnotou a maximálnou dovolenou chybou. 1.2. Súbor závaží Séria závaží uložená spravidla v krabici v takej kombinácii, aby bolo možné merať všetky hodnoty hmotnosti od najmenšej až po maximálny súčet hmotnosti všetkých závaží v súbore v poradí, kedy najmenšia nominálna hmotnosť je jednotkou. Poradie v súbore závaží býva spravidla nasledovné: (1;1;2;5) x 10n kg (1;1;1;2;5) x 10n kg (1;2;2;5) x 10n kg (1;1;2;2;5) x10n kg V tomto vyjadrení "n" predstavuje buď nulu alebo kladné alebo záporné celé číslo. 1.3. Etalónové závažia Závažia používané na kontrolu váh a závaží sa nazývajú etalónové závažia. 2. Nominálne hodnoty závaží Nominálna hodnota závaží sa musí rovnať buď 1 x 10n kg, alebo 2 x 10nkg, alebo 5 x 10nkg, kde "n" predstavuje buď nulu alebo kladné alebo záporné celé číslo. 3. Konvenčná hmotnosť 3.1. Pre závažie pri teplote 20oC konvenčná hmotnosť je hmotnosť referenčného závažia s hustotou 8000 kg/m3, ktorú vykazuje pri hustote ovzdušia 1.2 kg/m3. 3.2. Maximálne dovolené chyby uvedené v bode 4 sa vzťahujú na konvenčnú hmotnosť. 4. Maximálne dovolené chyby pri EHS prvotnom overovaní 4.1. Maximálne dovolené chyby, kladné alebo záporné, sú pre jednotlivé závažia dané v miligramoch v nasledujúcej tabuľke. Nominálna hodnota | Trieda E1 | Trieda E2 | Trieda F1 | Trieda F2 | Trieda M1 | 50 kg | 25 | 75 | 250 | 750 | 2500 | 20 kg | 10 | 30 | 100 | 300 | 1000 | 10 kg | 5 | 15 | 50 | 150 | 500 | 5 kg | 2,5 | 7,5 | 25 | 75 | 250 | 2 kg | 1,0 | 3,0 | 10 | 30 | 100 | 1 kg | 0,50 | 1,5 | 5 | 15 | 50 | 500 g | 0,25 | 0,75 | 2,5 | 7,5 | 25 | 200 g | 0,10 | 0,30 | 1,0 | 3,0 | 10 | 100 g | 0,05 | 0,15 | 0,5 | 1,5 | 5 | 50 g | 0,030 | 0,10 | 0,30 | 1,0 | 3,0 | 20 g | 0,025 | 0,080 | 0,25 | 0,8 | 2,5 | 10 g | 0,020 | 0,060 | 0,20 | 0,6 | 2,0 | 5 g | 0,015 | 0,050 | 0,15 | 0,5 | 1,5 | 2 g | 0,012 | 0,040 | 0,12 | 0,4 | 1,2 | 1 g | 0,010 | 0,030 | 0,10 | 0,3 | 1,0 | 500 mg | 0,008 | 0,025 | 0,08 | 0,25 | 0,8 | 200 mg | 0,006 | 0,020 | 0,06 | 0,20 | 0,6 | 100 mg | 0,005 | 0,015 | 0,05 | 0,15 | 0,5 | 50 mg | 0,004 | 0,012 | 0,04 | 0,12 | 0,4 | 20 mg | 0,003 | 0,010 | 0,03 | 0,10 | 0,3 | 10 mg | 0,002 | 0,008 | 0,025 | 0,08 | 0,25 | 5 mg | 0,002 | 0,006 | 0,020 | 0,06 | 0,20 | 2 mg | 0,002 | 0,006 | 0,020 | 0,06 | 0,20 | 1 mg | 0,002 | 0,006 | 0,020 | 0,06 | 0,20 | 5. Všeobecný tvar závaží Jednogramové závažie môže mať tvar násobkov alebo podielov gramov. 5.1. Jednogramové závažia a násobkové závažia. 5.1.1. Závažia rádu M1 musia mať tvar závaží strednej triedy presnosti. 5.1.2. Závažia iných tried presnosti môžu mať vonkajšie rozmery závaží strednej triedy presnosti, závažia od 1 g do 10 kg môžu mať aj valcovitý tvar alebo tvar mierne zrezaného kužeľa s hlavou na vrchu. 5.1.2.1. Výška telesa závažia sa musí rovnať približne strednému priemeru telesa závažia; dovolená tolerancia medzi stredným priemerom a výškou telesa je od 3/4 do 5/4 stredného priemeru. 5.1.2.2. Výška hlavy u všetkých závaží musí byť v tolerancii medzi stredným priemerom a polovicou stredného priemeru telesa závažia. 5.1.3. Závažia triedy presnosti F1, F2 a F4 nemusia mať hlavu, môžu mať len tvar jednoduchého valca. 5.1.4. Závažia triedy F4 a F2 musia byť odliate z jedného kusa; ostatné závažia môžu mať justovaciu dutinu uzatvorenú hlavou alebo iným vhodným uzáverom. Objem justovacej dutiny nesmie prevyšovať 1/5 objemu závažia. 5.2. Jednogramové a zlomkové závažia. Jednogramové a zlomkové závažia musia mať formu viacuholníkového vrstevnatého pliešku alebo drôtika, s ktorými sa dobre manipuluje. Závažia musia byť vyrobené tak, aby ich tvar vyjadroval ich menovitú hmotnosť. Viacuholníkové vrstevnaté pliešky a ich hmotnosti: trojuholník pre hodnoty hmotnosti 1 - 10 - 100 - 1000 mg, štvorec pre hodnoty hmotnosti 2 - 20 - 200 mg, päťuholník pre hodnoty hmotnosti 5 - 50 - 500 mg. Viacuholníkové drôtiky a ich hmotnosti: 1 segment pre 1 - 10 - 100 - 1000 mg, 1 segmenty pre 2 - 20 - 200 mg, 5 segmentov pre 5 - 50 - 500 mg. Tam, kde v jednej sade sú identické dve alebo tri závažia, musia byť rozlíšené jednou alebo dvomi hviezdičkami, prípadne bodkami, ak ide o pliešky, u drôtikov to môžu byť háčiky. 5.3. 20 kg a 50 kg závažia môžu mať tvar vyhovujúci spôsobu ich používania. 6. Materiál závaží 6.1. Závažia sa vyrábajú z kovu alebo z kovovej zliatiny. Tento materiál musí byť taký, aby za normálnych podmienok jeho používania odchýlka v ich hmotnosti bola vzhľadom na maximálnu dovolenú chybu pre danú triedu zanedbateľná. 6.1.1. Hustota materiálu pre závažia musí byť taká, aby pri odchýlke 10 % v hustote vzduchu (berúc do úvahy danú hustotu 1,2 kg/m3) nebola odchýlka v hustote materiálu väčšia, ako 1/4 maximálnej dovolenej chyby. 6.1.2. Materiál alebo zliatina u závaží triedy presnosti E1, E2, F1 musia byť prakticky nemagnetické. 6.2. 5 až 50 kg rovnobežnostenné závažia rádu M1 musia byť zhotovené z takého kovu alebo zliatiny, ktorých odolnosť voči korózii alebo olupovaniu je minimálne taká, ako u sivej liatiny. 6.3. Valcové závažia rádu M1, ktoré majú nominálnu hodnotu hmotnosti menšiu alebo rovnajúcu sa 10 kg, musia byť vyrobené z mosadze alebo materiálu minimálne rovnakej kvality. 6.4. Kvalitu materiálu požadovanú v bodoch 6.2 a a 6.3 možno dosiahnuť vhodným opracovaním povrchu. 7. Kvalita povrchu 7.1. Povrch závaží, vrátane ich hrán a ich spodnej časti, musí byť úplne hladký. Povrch závaží triedy presnosti E1, E2, F1 a F2 nesmie byť na pohľad voľným okom porézny a musí byť starostlivo vyleštený. Povrch valcových závaží rádu M1 od 1 do 10 kg musí byť vyleštený a na pohľad voľným okom nesmie byť porézny. Povrch rovnobežnostenných 5, 10, 20 a 50 kg závaží rádu M1 musí byť porovnateľný s povrchom sivej liatiny starostlivo odliatej do formy z jemného piesku. 7.2. Povrch závaží triedy presnosti E1, E2, F1 a F2 o hmotnosti 1 gramu a násobkov gramu môže byť potiahnutý ochranným kovovým povlakom. 7.3. Povrch závaží rádu M1 o hmotnosti 1 gramu a násobkov gramu môže byť potiahnutý vhodným ochranným povlakom. 8. Justovací materiál Závažia triedy presnosti F1 a F2 s justovacou dutinou musia byť justované buď tým istým materiálom, z ktorého sú zhotovené, alebo čistým cínom alebo molybdénom. Závažia M1 môžu byť justované olovom. 9. Nápisy 9.1. Závažia vo forme vrstevnatých plieškov alebo drôtikov s nominálnou hmotnosťou 1 gram a menej nie sú opatrené nápisom vyznačujúcim túto hodnotu. 9.2. Závažia s menovitou hmotnosťou 1 g alebo viac: - trieda presnosti E1 a E1 nemá označenie nominálnej hmotnosti; - trieda presnosti F1 má uvedenú len nominálnu hmotnosť tak, ako je to uvedené v bode 9.2.1, táto indikácia je buď vypálená alebo vyrytá; - rieda presnosti F2 má nápisy ako trieda presnosti F1, ale s písmenom F; - u závaží rádu M1 je ich nominálna hmotnosť vyznačená číslicou, za ktorou nasleduje symbol príslušnej jednotky a to tak, že údaje sú na hornej ploche telesa alebo na hlave závažia do materiálu buď zahĺbené alebo sú vypuklé. Valcové závažia musia byť označené písmenom M, buď zahĺbeným alebo vypuklým; rovnobežnostenné závažia nemusia byť ani vyhĺbené ani vypuklé. 9.2.1. Nominálna hmotnosť závaží sa vyznačuje: - v kilogramoch pre závažia o hmotnosti 1 kg alebo viac, - v gramoch pre závažia o hmotnosti od 1 g do 500 g. 9.2.2. Závažia, ktoré sa v jednej sade vyskytujú dva alebo trikrát, musia byť od seba odlíšené jednou alebo dvoma hviezdičkami, prípadne bodkami. 10. EHS konečná overovacia značka Kazety so závažiami triedy presnosti E1, E2 a F1 a všetky kazety obsahujúce gramové závažia a ich podiely musia byť opatrené pečaťou s konečnou overovacou značkou EHS. U závaží F2 musí byť EHS konečná overovacia značka pripevnená na kryt justovacej dutiny, a ak závažie justovaciu dutinu nemá, na spodnej časti závažia. Pri závažiach rádu M1 od 1 g do 50 kg je EHS konečná overovacia značka umiestnená na olovenom pečatení justovacej dutiny alebo na spodnej časti závažia, ak toto nemá justovaciu dutinu. 11. Uskladňovanie 11.1. Jednotlivé závažia a sady závaží triedy presnosti E1, E2 a F1 a F2 sa uchovávajú v kazetách. 11.2. Závažia rádu M1. - Jednotlivé závažia a sady závaží do 500 g sa uchovávajú v kazetách, - závažia s nominálnou hmotnosťou väčšou ako 500 g môžu byť uložené v kazetách s priehradkami, alebo voľne, bez ochrany. 11.3. Na veku kaziet musí byť vyznačená trieda presnosti závaží, ktoré kazety obsahujú: E1; E2; F1; F2; M1. --------------------------------------------------